**Zavod RS za zaposlovanje, Območna služba KRANJ**

**AVGUST 2019**





----------------------------------------------------------------------------------------------------------------------------------------------------

# Delovno aktivno prebivalstvo

**V juniju 2019 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **78.790 delovno aktivnih prebivalcev** (po lokaciji delovnega mesta), kar je za 2.375 oseb oz. 3,1 % več kot junija 2018 (v Sloveniji za 2,6 % več). (Vir: SURS)



Stopnja registrirane brezposelnosti **je junija 2019 znašala 4,8 %** (v Sloveniji 7,3 %). V primerjavi z junijem 2018 se je stopnja registrirane brezposelnosti na tem območju znižala za 0,4 odstotne točke (v Sloveniji znižala za 0,6 odstotne točke).

# Registrirana brezposelnost



**Konec avgusta 2019 je bilo registriranih 4.568 brezposelnih oseb**, kar je za 222 oseb oz. 4,6 % manj kot avgusta 2018 (v Sloveniji za 5,8 % manj). V primerjavi s predhodnim mesecem se je registrirana brezposelnost zvišala za 9 oseb oz. 0,2 % (v Sloveniji znižala za 0,4 %).

Ob koncu avgusta 2019 je bil **povprečni čas brezposelnosti oseb** 19,4 meseca (v Sloveniji 31,2 meseca).

Zaposlitvene možnosti

**V obdobju od januarja do avgusta 2019** so delodajalci Območni službi Kranj sporočili **7.941 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: čistilci, strežniki in gospodinjski pomočniki ipd. v uradih, hotelih in drugih ustanovah (524), delavci za preprosta dela v predelovalnih dejavnostih, d. n. (504), zidarji ipd. (446), natakarji (385), vozniki težkih tovornjakov in vlačilcev (327), kuhinjski pomočniki (249), vzgojitelji in pomočniki vzgojiteljev predšolskih otrok (242), varnostniki (239), kuharji (234), prodajalci (201), usmerjevalci in raznašalci ipd. (174), strokovni sodelavci za zdravstveno nego (164), skladiščniki in uradniki za nabavo in prodajo (128), učitelji razrednega pouka (124), tesarji ipd. (122).

Priliv in odliv iz evidence brezposelnih

**V obdobju od januarja do avgusta 2019** se je v evidenco brezposelnih na **novo prijavilo 3.764 oseb**, kar je za 152 oseb oz. 3,9 % manj kot v enakem obdobju lani (v Sloveniji za 4,6 % manj). Med novoprijavljenimi je bilo:

* 294 iskalcev prve zaposlitve (46 oseb oz. 13,5 % manj kot v enakem obdobju predhodnega leta),
* 66 oseb, ki so delo izgubile zaradi stečaja oz. likvidacije podjetja (23 oseb oz. 53,5 % več kot v enakem obdobju predhodnega leta),
* 543 oseb, ki so bile opredeljene kot trajno presežni delavec (37 oseb oz. 7,3 % več kot v enakem obdobju predhodnega leta),
* 2.159 oseb, ki jim je izteklo delovno razmerje za določen čas (81 oseb oz. 3,6 % manj kot v enakem obdobju predhodnega leta).

V istem obdobju je bilo iz evidence brezposelnih **odjavljenih 4.376 oseb**, kar je za 321 oseb oz. 6,8 % manj kot v enakem obdobju lani (v Sloveniji 7,7 % manj), med njimi **3.225 zaradi zaposlitve**, kar je za 264 oseb oz. 7,6 % manj kot v enakem obdobju predhodnega leta (v Sloveniji 9,6 % manj).

Vključevanje v ukrepe Aktivne politike zaposlovanja

**V obdobju od januarja do avgusta 2019** je bilo **v ukrepe Aktivne politike zaposlovanja vključenih 1.365 oseb,** med njimi:

* 461 v ukrep Usposabljanje in izobraževanje, od tega 90 v programe neformalnega izobraževanja in usposabljanja, 79 v lokalne programe neformalnega izobraževanja in usposabljanja, 72 v Delovni preizkus;
* 694 v ukrep Spodbude za zaposlovanje, od tega 330 v Spodbude za zaposlovanje prejemnikov denarnega nadomestila;
* 161 v ukrep Kreiranje novih delovnih mest, od tega 150 v Javna dela;
* 49 v ukrep Spodbujanje samozaposlovanja.

Zavarovanje za primer brezposelnosti

**V juliju 2019** je **1.698 oz. 37,2 % brezposelnih oseb** prejelo denarno nadomestilo (v Sloveniji 24,3 %). Povprečna višina bruto izplačanega denarnega nadomestila je znašala 708,84 € (v Sloveniji 705,79 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*